La Biblioteca Municipal anuncia les seues activitats per a tot el trimestre
10 de octubre de 2019

La Biblioteca Pública Municipal de l'Eliana continua amb la seua labor de promoció de la lectura i oferint als seus usuaris i usuàries tots els serveis que l'han convertida en els últims anys en tot un referent. Ja s'ha fet pública la programació de l'últim trimestre de 2019, que ve carregada d'activitat després de l'època estiuenca i l'inici del curs.

Una de les activitats de major èxit és el Contacontes dels dijous amb Mayú i els seus Amics, que se celebra des de fa anys. Aquesta acció, que ja es va reprendre el passat dia 3 d'octubre, presenta un total de sis sessions fins a cap d'any, a raó de dos al mes. D'altra banda, hi haurà tres edicions especials del Contacontes, una el 24 d'octubre amb motiu del Dia de la Biblioteca amb el títol de “El segrest de la bibliotecària”, una altra el 31 en la Plaça del País Valencià amb motiu de la celebració de Tots els Sants, i una altra el 19 de desembre en la Sala d'actes de la Biblioteca amb motiu del Nadal.

El Club de Lectura Juvenil, que va arrancar la passada temporada amb molt bon acolliment, continuarà durant aquest trimestre amb les seues sessions setmanals en la vesprada dels divendres. Aquesta activitat va començar el passat 4 d'octubre. També per a joves usuaris estan previstes les visites escolars, on s'introdueix a l'alumnat dels col·legis de la localitat en el món de la Biblioteca. Seran els dies 23, 24 i 29 d'octubre.

La programació destaca també campanyes i celebracions especials, com el Dia de les Escriptores dilluns que ve 14, en el qual hi haurà lectura pública de textos d'escriptores de tots els temps. Amés, les relacionades amb la festivitat de Tots els Sants, amb taller de disfresses de monstres valencians el 23 i 30 d'octubre i el torneig de la Fallera Calavera el dia 25.

També cal destacar la campanya solidària de recollida d'aliments “1 quilo=1 llibre”, que tant èxit va tindre l'any passat i que es tornarà a dur a terme al llarg del mes de novembre.